এজেকিয়েল গারাই
এজেকিয়েল মার্সেলো গারাই গোন্সালেস (স্পেনীয়: Ezequiel Marcelo Garay González, স্পেনীয় উচ্চারণ: [eseˈkjel ɣaˈɾai]; জন্ম ১০ অক্টোবর ১৯৮৬) একজন আর্জেন্টিনীয় ফুটবলার যিনি পর্তুগীজ ক্লাব এস.এল. বেনফিকা এবং আর্জেন্টিনা জাতীয় দলের হয়ে সেন্ট্রাল ডিফেন্ডার হিসেবে খেলেন। গারাই তার কর্মজীবন শুরু করেন নিওয়েল'স ওল্ড বয়েজের হয়ে, কিন্তু ১৯ বছর বয়সে তিনি স্পেনে পাড়ি জমান। তিনি স্পেনে ছয় মৌসুম ছিলেন। সেই সময়ে রাসিং সান্তেন্দার ও রিয়াল মাদ্রিদের হয়ে তিনি মোট ১০৯ খেলায় ১৫ গোল করেন। ২০১১ সালে তিনি বেনফিকার সাথে চুক্তি সাক্ষর করেন।